open-index/open-wikipedia-markdown huggingface dataset:
Sabotage (שיר של ביבי רקסה)

"**Sabotage**" (בעברית: "**חַבָּלָה**") הוא סינגל שהוקלט על ידי הזמרת-יוצרת האמריקאית ביבי רקסה. השיר יצא לאור ב-16 באפריל 2021, על ידי חברת התקליטים וורנר רקורדס, כסינגל שלישי מתוך האלבום השני שלה, *[[Better Mistakes]]*.

## רקע וכתיבה
"Sabotage", הושמע לראשונה למעריצים כשנערכה מסיבת השמעה במהלך סיבוב ההופעות "Happiness Begins Tour" של להקת בנים האחים ג'ונאס, בו שימשה רקסה כמופע חימום. ב-19 במרץ 2020, פרסמה רקסה הצצה לשיר בשידור חי באינסטגרם שלה. ב-7 באפריל 2020, עלתה לשידור חי בעמוד האינסטגרם שלה יחד עם ההרכב TXT, שם פרסמה הצצה נוספת לשיר. במהלך השידור החי, שאל אחד מחברי הלהקה, "מתי תוציאי את השיר" והיא בתגובה, אמרה שזה יקרה באפריל, אך בשל מגפת הקורונה, דחתה יציאת לקיץ.

ב-9 באוקטובר, אישרה רקסה כי השיר יופיע באלבום האולפן השני שלה, *[[Better Mistakes]]*. ב-18 באוקטובר, הגיבה למעריץ בחשבון הטוויטר שלה ואמרה הוא עתיד לצאת בקרוב. ב-15 בנובמבר, במהלך טקס פרס בחירת הקהל, רמזה שהסינגל הבא שלה יהיה "Sabotage". ב-4 באפריל 2021, הכריזה על צאתו של "Sabotage", יחד עם עטיפתו ותאריך יציאתו הרשמי. יממה לאחר מכן, פרסמה הצצה מהווידאו הקליפ שלו. היא תיארה אותו כ"בלדת פופ" והחשיבה אותו כ"שיר שנכתב ישרות מהלב". בהמשך, הצהירה שהוא "הפגיע ביותר" שכתבה.

## וידאו קליפ
הווידאו קליפ של השיר פורסם בערוץ היוטיוב של רקסה ב-16 באפריל 2021. הקליפ בוים על ידי כריסטיאן ברסלאואר. בקליפ, ניתן לראות את רקסה בבית נטוש לצד זרים של פרחים. לאחר מכן, היא יושבת בסלון ושוקעת במים. בהמשך, כל המראות מתנפצות סביבה. בסופו של דבר, היא שורפת את כל הבית עם גפרור.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:בלדות משנות ה-2020
קטגוריה:סינגלים בהוצאת וורנר רקורדס
בית תיקון

[ממוזער| "[דרכה של זונה"  של ויליאם הוגארת. מול האקאבוט מכה בקנבוס בארמון בריידוול.]]
**בית תיקון** (באנגלית: **House of correction**) היה סוג של מוסד, שנבנה לאחר שהחוק להקלת העניים 1601  הועבר בפרלמנט הבריטי. חוק זה אמר כי מקומות שבהם מי ש"לא היו מוכנים לעבוד", כולל נוודים וקבצנים, הוצאו לעבודה וללמידת נימוסים בבתי התיקון. בניית בתי התיקון באה לאחר העברתו של תיקון לחוק להקלת עניים 1601. עם זאת, בתי התיקון לא נחשבו כחלק ממערכת החוק, מפני שהחוק הבחין בין מיושבים עניים לנוודים עניים.

בית התיקון הלונדוני הראשון היה ארמון בריידוול, בתחילת המאה ה-16. בתי מידלסקס  ווסטמינסטר נפתחו בתחילת המאה ה-17.

עקב הרפורמה הראשונה במסע הנימוסים, היה גידול במספר בתי התיקון לקראת סוף המאה ה-17. בתי התיקון נקבעו ועל ידי חוקים רבים שעברוו בפרלמנט הבריטי, והם נועדו יותר כדרך ענישה על עבירות קלות ספציפיות.

עבריינים היו, בדרך כלל, מחויבים לבתי תיקון על ידי שופטי בית המשפט השלום, שהשתמשו בסמכויותיהם השיפוטיות, ביחס לעבירות קלות. בבתי התיקון של מידלסקס ווסטמינסטר, בסוף המאה ה-17 ותחילת המאה ה-18, האישומים הנפוצים ביותר נגד הנידונים היו זנות, גניבות קטנות ו"התנהלות רופפת, בטלה וחסרת סדר" (עבירה שהוגדרה באופן רופף שיכולה לכלול מגוון רחב של התנהגויות לא נכונות). למעלה משני שלישים מהנידונים היו נשים.

יותר ממחצית הנידונים שוחררו תוך שבוע, ושני שלישים מהם בתוך שבועיים. בנוסף למאסר בבתי תיקון, למעלה ממחציתם קיבלו מלקות, במיוחד אלו שנמצאו אשמים בגניבה, שוטטות, והתנהלות זימה והליכה לילית (זנות).

כמעט כל הנידונים נדרשו לעבוד בעבודה קשה, בדרך כלל בלהכות בקנבוס.

ב-1720, חוקק חוק שהתיר, למעשה, להשתמש בבתי התיקון למעצר לפני משפט של "נוודים, ופושעים אחרים, עבריינים ואנשים המואשמים בעבירות קטנות". בשנות ה-60 וה-70 של המאה ה-18, הנידונים שהמתינו למשפט היוו, למעשה, יותר משלושה רבעים מהמחויבים לבתי מידלסקס ווסטמינסטר.

## בית תיקון כיום
בחבר העמים של מסצ'וסטס, המונח "בית תיקון" נותר שם נרדף לכלא המדינה. הדבר נכון גם לגבי מדינת מרילנד. במחוז מילווקי , ויסקונסין, קיים בית תיקון פעיל, שאינו נכלל כחלק ממתקן הכלא במרכז המחוז.

## הערות שוליים

קטגוריה:אנגליה: היסטוריה
קטגוריה:ענישה
Who Wants to Live Forever

"**Who Wants to Live Forever**" (בעברית: "**מִי רוֹצֶה לִחיוֹת לָנֶצַח**") הוא שיר של להקת הרוק הבריטית קווין, מתוך האלבום *[[A Kind of Magic]]* משנת 1986. הוא נכתב על ידי גיטריסט הלהקה בריאן מיי לפסקול הסרט איש הנצח. בשיר ניגנה תזמורת בהובלתו של המלחין מייקל קיימן. השיר הגיע למקום ה-24 במצעד הבריטי ולמקום ה-7 בהולנד. בשנת 1991 הוא נכלל באלבום האוסף *[[Greatest Hits II (אלבום של קווין)|Greatest Hits II]]* של הלהקה.

הקליפ של השיר בוים על ידי דייוויד מאלט וצולם בלונדון ב-16 בספטמבר 1986. הוא הציג תזמורת בהובלתו של מייקל קיימן, ואת פרדי מרקיורי לבוש בחליפת טוקסידו. בקליפ מופיע גם נגן הבס של הלהקה ג'ון דיקון מנגן על קונטרבס לבן, על אף שלא השתתף בהקלטת השיר. באותה שנה יצא לאור אלבום הווידאו השישי של קווין הנושא שם זהה לשיר. אלבום זה מכיל קליפים לשיר הנ"ל ו-"A Kind of Magic".

מאז יציאתו לאור, השיר בוצע על ידי אמנים רבים. סיל ביצע גרסה חיה לשיר במופע המחווה לפרדי מרקיורי בשנת 1992. השיר בוצע גם על ידי שרה ברייטמן ולהקת דיון הגרמנית.

## רשימת השמעה
### סינגל 7"

### סינגל 12"

### אלבום וידאו

## מיקומי שיא

## נתוני מכירות

## משתתפים
### קווין
* פרדי מרקיורי – זמרה, קולות רקע
* בריאן מיי – זמרה, קולות רקע, סינתיסייזר, גיטרה מובילה, גיטרת קצב, עיבודים תזמורתיים
* רוג'ר טיילור – תופים, מכונת תופים, קולות רקע

### משתתפים נוספים
* מייקל קיימן – עיבודים תזמורתיים, ניצוח
* התזמורת הפילהרמונית הלאומית – כלי מיתר, כלי נשיפה, כלי הקשה

## גרסתה של שרה ברייטמן

"**Who Wants to Live Forever**" (בעברית: "**מִי רוֹצֶה לִחיוֹת לָנֶצַח**") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן החמישי שלה, *[[Timeless (אלבום של שרה ברייטמן)|Timeless]]*. השיר יצא לאור ב-18 באפריל 1997, כסינגל השלישי מתוך האלבום, על ידי חברת התקליטים איסט וסט רקורדס. הוא נכתב על ידי בריאן מיי.

כאשר הופץ ברחבי העולם, צורפו אליו השירים "A Question of Honour" ו-"Heaven Is Here".

### רקע וכתיבה
השיר "Who Wants to Live Forever" בוצע והוקלט על ידי קווין במקור ונכלל באלבום, *[[A Kind of Magic]]*. גרסתה של הלהקה זכתה להצלחה באזורים שונים ברחבי העולם, תוך שדורגה במקום ה-44 במצעד השנתי של גרמניה שפורסם ב-1996. לאחר מכן, החליטה ברייטמן להקליט את השיר כחלק מ-*[[Timeless (אלבום של שרה ברייטמן)|Timeless]]*.

פרק זמן לצאתה, עלתה גרסתה של ברייטמן לספוטיפיי, שם הצליחה לצבור 1.2 מיליון השמעות.

### הצלחה מסחרית
"Who Wants to Live Forever" זכה להצלחה נאה כאשר דורג בשיאו במקום ה-45 במצעד הסינגלים הבריטי.

### מיקומי שיא

### היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-1997
קטגוריה:שירי קווין
קטגוריה:שירי שרה ברייטמן
קטגוריה:שירים שנכתבו על ידי בריאן מיי
קטגוריה:שירים באנגלית
קטגוריה:שירים על מוות
קטגוריה:בלדות משנות ה-1980
קטגוריה:בלדות רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
קטגוריה:אלבומי קווין
קטגוריה:אלבומי וידאו
קטגוריה:אלבומים באנגלית
קטגוריה:אלבומי וידאו באנגלית
מארש גדוד פראוברז'נסקי

שמאל|ממוזער|שיר הלכת של גדוד פרובראז'נסקי של פיוטר הגדול, 1911
**מארש גדוד פרובראז'נסקי** (ברוסית: **Марш Лейб-гвардии Преображенского полка**) היא אחת משירי הלכת הצבאיים הרוסיים המפורסמים ביותר. גדוד פראובראז'נסקי, שהשיר שימש כהמנונו, היה אחד העתיקים והיוקרתיים ביותר מבין גדודי צבא האימפריה הרוסית.

## היסטוריה
### האימפריה הרוסית
המארש שימש כהמנון לא רשמי בתקופת האימפריה המוקדמת. לאחר מהפכת פברואר חדל השימוש במארש.

### רוסיה המודרנית
כיום שיר הלכת משמש לעיתים קרובות ברוסיה המודרנית, במיוחד במצעד השנתי של יום הניצחון לחגיגת הצבעים (דגל רוסיה ודגל הניצחון), במיוחד במצעד יום הניצחון בשנת 2005. עם זאת החל משנת 2010 השיר מלחמה קדושה תופס מקום כשיר מרכזי בטקס המצעד.

לא האמינו כי נעשה שימוש רשמי בברית המועצות, אך הושמעו על ידי להקות צבאיות סובייטיות בקונצרטים ולעיתים נדירות במהלך קטעי אימון של המצעדים.

### שימושים אחרים
לפני מלחמת העולם הראשונה שימש המארש כ-Prasentiermarsch בכמה תצורות צבאיות בפרוסיה. מאז 1964 משמשת כמראש הנחתים המלכותיים על פי גרסה של פרנסיס ויויאן דאן.

## מקור
לא ידוע מלחין ולא תאריך כתיבת השיר. אם לשפוט מכותרת ישנה של המארש, "מארש פיוטר הגדול", יש השערות שהלחן נכתב בתקופתו של פיוטר הגדול. כמה חוקרים אירופיים הציעו מחבר שוודי, אך אין שום הוכחה לכך. במקורות גרמניים מוזכר שמו של פרדיננד האזה (1788–1851). האזה אכן עבד ברוסיה במאה ה-19, והוא כתב את המארש השני של גדודי פראובראז'נסקי. כמה מקורות באנגלית, בהתייחסותם לסידור המארש לנחתים המלכותיים, נותנים בטעות את שמו של המלחין כדונאיובסקי, ויויאן דאן, בעוד העתקים הבריטיים מראשית המאה העשרים של המארש, ייחסו אותו בטעות לארנסט דונובובסקי, שהיה למעשה בעסקי הוצאת תווים, ולא היה מלחין.

כמה מילים ידועות כמשמות בעת ניגון המארש.

## קישורים חיצוניים

## הערות שוליים

קטגוריה:מארש
קטגוריה:מוזיקה רוסית
קטגוריה:הכוחות המזוינים של האימפריה הרוסית
ספריי חוטים

ממוזער|ילדות צעירות משחקות בספריי חוטים
[ממוזער|חוגגי [ליל כל הקדושים המחופשים למכסחי השדים מרססים זה את זה בספריי חוטים]]
**ספריי חוטים** (באנגלית: **Silly String** או **Aerosol String**) הוא צעצוע בצורת מכל התזה, שאופן הפעלתו דומה לתרסיס. כאשר לוחצים על פיית המכל, משתחררים חוטי פלסטיק דביקים, צבעוניים וגמישים למרחק מסוים. לעיתים קרובות, נעשה שימוש בספריי החוטים בחתונות, מסיבות יום הולדת, קרנבלים ואירועים חגיגיים אחרים.

## איסורים
[ממוזער|שלט ב[לוס אנג'לס, קליפורניה האוסר על שימוש בספריי חוטים בליל כל הקדושים, מעשה שעונשו קנס של 1,000 דולר אמריקני]]
השימוש בספריי חוטים נאסר במספר מקומות מסיבות שונות, כולל עלויות ניקוי ופינוי, וחשש לפגיעה פוטנציאלית בצבע של בתים וכלי רכב.

השימוש בספריי חוטים אסור ברידג'ווד , ניו ג'רזי ובמספר מקומות אחרים, ונאסר גם במספר כינוסים ואירועים ציבוריים. מועצת העיר הנטינגטון  בלונג איילנד אסרה על מכירת ספריי חוטים לפחות  מנתיבם של מצעדים. ב-2001, העיירה מידלבורו , מסצ'וסטס, חוקקה איסור על השימוש בספריי חוטים. אנשים שנתפסו משתמשים בספריי חוטים, עמדו בפני קנס של 300 דולר אמריקני.

ב-2004, חוקקה לוס אנג'לס פקודה עירונית (LAMC סעיף 56.02), שאסרה שימוש בספריי חוטים בהוליווד בליל כל הקדושים.

בשנת 2025 אסרה עיריית תל אביב על השימוש בספריי חוטים ושלג, לקראת חגיגות יום העצמאות.

## קישורים חיצוניים

* 

## הערות שוליים

קטגוריה:צעצועים
הר דולנס

**הר דולנס** (באנגלית: **Mount Dolence**) הוא הר סלעי ברכס הריטג', בהרי אלזוורת', בארץ אלזוורת' שבארנטארקטיקה.

גובהו של ההר 1,950 מטרים מעל פני הים; והוא ההר ה-1,277 בגובהו באנטארקטיקה.

ההר ממוקם בקצה הצפון-מערבי של גבעות אנטרפרייז; חלקו העליון של קרחון יוניון מפריד בין הר דולנס לבין גבעות אדסון.

## היסטוריה
### מקור השם

שמו של ההר ניתן על ידי משלחת חקר הרי אלזוורת' (Ellsworth Mountains Party) מאוניברסיטת מינסוטה ממדינת מינסוטה שבארצות הברית, אשר חקרה את אנטארקטיקה בעונת המחקר (הקיץ האנטארקטי) 1962–1963.

ההר נקרא על שם ג'רי די. דולנס (Jerry D. Dolence), שהיה גאולוג וחבר במשלחת החקר.

## לקריאה נוספת

• Damien Gildea, **[https://books.google.co.il/books?id=TrHtBgAAQBAJ&pg=PT69&lpg=PT69&dq=%22Mount+Dolence%22&source=bl&ots=g98q9zemvC&sig=ACfU3U1Zne85QCqIwUzd30CGKJ4DRSOe8w&hl=en&sa=X&ved=2ahUKEwjSlsbq0P7vAhVW_rsIHVOqAC04PBDoATAFegQIBxAD#v=onepage&q=%22Mount%20Dolence%22&f=false Mountaineering in Antarctica: complete guide: Travel guide]**

• CHRISTOPHER P. MCKAY, EDWARD BALABAN, SIMON ABRAHAMS and NICK LEWIS, **[https://www.nasa.gov/sites/default/files/atoms/files/mckay_etal_2019_dry_permafrost_ellsworth_land21.pdf Dry permafrost over ice-cemented ground at Elephant Head, Ellsworth Land, Antarctica]**, Antarctic Science page 1 of 8 (2019), doi:10.1017/S0954102019000269

## קישורים חיצוניים
* הר דולנס באתר הסקר הגאולוגי של ארצות הברית
* הר דולנס באתר הגאזט האנטארקטי המשווה SCAR של ממשלת אוסטרליה
* הר דולנס באתר peakery (מרחקים לאתרים סמוכים)
* תרשים הנוף הנשקף מהר דולנס באתר peakvisor

## הערות שוליים

דולנס
דולנס
פרידה מסלביאנקה

**"פרידה מסלאביאנקה"** (ברוסית: **Прощание славянки**) הוא מארש ושיר לכת פטריוטי רוסי, שנכתב על ידי המלחין וסילי אגפקין לכבוד הנשים הסלאביות שליוו את בעליהן במלחמת הבלקן הראשונה. המארש נכתב ונוגן בבכורה בטמבוב בסוף שנת 1912. בקיץ 1915 יצא כסינגל גרמופון בקייב.

## היסטוריה
המנגינה זכתה לפופולריות ברוסיה ובמדינות הסמוכות לה במהלך מלחמת העולם הראשונה, כאשר החיילים הרוסים עזבו את בתיהם ולוו במוזיקת הצעדה. הוא בוצע גם במהלך מצעד 7 בנובמבר 1941 בכיכר האדומה, ואחריו חיילים הלכו ישר לקרב בקרב על מוסקבה. מארש זה שימש גם כהמנון לא-רשמי של הצבא הלבן בפיקודו של האדמירל קולצ'אק.

נהוג היה להאמין שלפני השימוש בו בסרט עטור הפרסים "העגורים עפים" משנת 1957, השיר נאסר להשמעה בברית המועצות בשל מילותיו על נושאים אסורים. הפופולריות והאיכות של השיר גרמו לשלטונות הקומוניסטיים לאמץ את השיר, אך הם ביצעו שינויים משמעותיים במילותיו. הטקסט המקורי הזכיר פטריוטיות רוסית, דת, לאומיות ותרבות, שלא היו דבר מקובל בברית המועצות. השיר פורסם במקור על ידי התאחדות ההפקה צימרמן בסביבות שנת 1912. המארש פורסם באוסף מוזיקה רשמי של תזמורות הצבא האדום והוקלט בראשית שנות הארבעים על ידי תזמורת צבאית בניצוחו של המנצח איוואן פטרוב (1906–1975), אך אז נעשה שימוש במילים שונות. מילים אחרות מושרות בדרך כלל על ידי מקהלת הצבא האדום.

לאחר מכן, כמה מלחינים רוסים ופולנים כתבו מילים למוזיקה. במהלך מלחמת העולם השנייה בפולין הכבושה בגרמניה, גרסה "מחתרתית" מותאמת לשיר, *Rozszumiały się wierzby płaczące* ("ערבות בוכות התחילו לזמזם"), זכתה לפופולריות בתנועת ההתנגדות הפולנית והתבססה על מילים מאת רומן שלנצ'ק.

בשנות התשעים, יאבלוקו, מפלגה פוליטית, ניסתה להביא ללא הצלחה לכך שהמארש יאומץ כהמנונה הלאומי של רוסיה.

"פרידה מסלאביאנקה" שימש בסרטים "העגורים עפים" ו"מלחמתו של צ'ארלי וילסון", העוסק במלחמת ברית המועצות-אפגניסטן ובסרטים הרוסיים "72 מטרים" ו"השבוי מהקווקז" (Кавказский пленник). גרסה אינסטרומנטלית לשיר הוצגה גם בסרט האוקראיני "דעיכה" משנת 1990 במהלך סצנת פינוי פריפיאט.

גרסה עברית נכתבה בשנת 1945 על ידי הפזמונאי חיים חפר לפלמ"ח. בגרסתו לשיר, "בין גבולות", טבע חפר את הביטוי "אָנוּ פֹּה חוֹמַת מָגֵן", אשר שימש את צה"ל להכנות למבצע חומת מגן בשנת 2002.

## המנון מחוז טמבוב
מנגינת "פרידה מסלביאנקה" שימשה כהמנון רשמי של מחוז טמבוב, שאת מילותיו כתב א. מיטרופנוב בשנת 2002.

## החבר שלי בכס המוות
מנגינת השיר משמשת גם לנעימת השיר "החבר שלי בכס המוות".

: Ты не плачь, не стони, ты не маленький,
: Ты не ранен, ты просто убит.
: Дай на память сниму с тебя валенки,
: Нам еще наступать предстоит.
:: אל תבכה ואל תגנח, אתה לא תינוק
:: אתה לא פצוע, אתה פשוט נהרג.
:: תן לי להוריד ממך את *הוואלנקי שלך,*
:: אנחנו עדיין לא נכנסים להתקפה.

השיר נכתב בדצמבר 1944 על ידי יון דגן, לוחם שריון במלחמת העולם השנייה.

## Vapaa Venäjä
גרסה נוספת לשיר היא Vapaa Venäjä, שהולחנה עבור המשמרות האדומים הפיניים כדי לשמש עבורם שיר לכת.

## קישורים חיצוניים

* ביצוע סיני עם מילים מתורגמות (מקהלת הצבא האדום) בביצוע מקהלת הגברים של המשטרה המזוינת העממית
* גרסת השיר משנות התשעים

## הערות שוליים

קטגוריה:שירי מלחמת העולם השנייה
קטגוריה:מארש
קטגוריה:המנונים לאומיים היסטוריים
קטגוריה:1912 ברוסיה
קטגוריה:מוזיקה רוסית
קטגוריה:שירים סובייטים
קטגוריה:שירים על פרידה
משט יום העצמאות

[ממוזער|270x270 פיקסלים|משט יום העצמאות ה-61, חופי [תל אביב-יפו]]
**משט יום העצמאות** הוא משט שנערך מדי שנה ביום העצמאות בישראל, ובו שטים כלי השיט המתקדמים ביותר של חיל הים.

## היסטוריה

ב-1960, ביום העצמאות ה-12, נערך המשט לצד מטס יום העצמאות ומצעד צה"ל, בשנה זאת הוצגה לראווה במהלך המשט הצוללת החדשה של חיל הים, "אח"י תנין".

ב-1998, במהלך חגיגות שנת ה-50 למדינת ישראל, נערך המשט מול חופי תל אביב-יפו, בשילוב עם מטס יום העצמאות. במשט צפו למעלה ממאה אלף אנשים.

ב-2011, ביום העצמאות ה-63 של מדינת ישראל, יצא המשט מחיפה והמשיך עד חופי אשקלון. שנה לאחר מכן, ביום העצמאות ה-64 של ישראל, החליטה מערכת הביטחון שעל אף קיום המטס המסורתי של יום העצמאות, לא יתקיים המשט המסורתי, וזאת לאור הקיצוץ בתקציב משרד הביטחון.

ב-2015, יום העצמאות ה-67 של ישראל, התקיים המשט במפרץ אילת על ידי פלוגת הביטחון השוטף שמקום מושבה בבסיס אילת. במשט השתתפו הדבורות, הנחשולים והצרעות.

ב-2021, ביום העצמאות ה-73 של ישראל, לקחו במשט חלק כ-150 כלי שיט, ששטו בין חופי הרצליה לחופי תל אביב-יפו. המשט התקיים בסימן הצעדה למתנדבים, שניקו את חופי הים התיכון לאחר אסון הזיהום בזפת של חופי ישראל.

ב-2022, יום העצמאות ה-74 של ישראל, התקיים המשט במפרץ אילת.

ב-2024 הוחלט לבטל את מטס ומשט יום העצמאות, בעקבות מלחמת חרבות ברזל.

ב-2025 הוחלט לבטל את מטס ומשט יום העצמאות, בעקבות מלחמת חרבות ברזל במקום יתרחשו מטסים ומשטים אזרחיים במקומות מסוימים

[ממוזער|משט יום העצמאות ב[מפרץ אילת, יום העצמאות ב-2010]]

## קישורים חיצוניים

* 

## הערות שוליים

קטגוריה:חיל הים
קטגוריה:יום העצמאות
יום העצמאות
גבעות אנטרפרייז

**גבעות אנטרפרייז** (באנגלית: **Enterprise Hills**; מילולית "גבעות התעוזה" או "גבעות היוזמה") הן קבוצה בולטת של גבעות ופסגות שאינן מכוסות קרח, ברכס הריטג', בהרי אלזוורת', בארץ אלזוורת' שבאנטארקטיקה.

## היסטוריה
### גילוי ומיפוי הגבעות

גבעות אנטרפרייז מופו לראשונה על ידי הסקר הגאולוגי של ארצות הברית, בהתבסס על סקרי הקרקע ועל תצלומי אוויר שצולמו על ידי צי ארצות הברית, בין השנים 1961–1966.

### מקור השם

שמה של קבוצת הגבעות ניתן לה על ידי הוועדה המייעצת לשמות אנטארקטיים.

השם ניתן, בהתייחס לשמו של רכס הריטג' בו הן ממוקמות.

רכס הריטג' (באנגלית: "הריטג'" משמעו "מורשת") כמו גם אתרים נוספים ברכס, מתייחסים למורשת ארצות הברית (באנגלית "אנטרפרייז" משמע "יוזמה").

## גאוגרפיה

לרכס הגבעות צורת קשת, ואורכו 60 קילומטרים.

הגבעות מהוות את הגבול הצפוני, והצפון-מזרחי של עמק הורסשו.

### אתרי הרכס

## לקריאה נוספת

• Damien Gildea, **[https://books.google.co.il/books?id=TrHtBgAAQBAJ&pg=PT69&lpg=PT69&dq=%22Enterprise+Hills%22&source=bl&ots=g98q9zcoqE&sig=ACfU3U3Ifa0F2pusz5E1DRBtHQeZoDUdNw&hl=en&sa=X&ved=2ahUKEwi7vM_5yf7vAhU3hP0HHe21BWI4ZBDoATAGegQIBxAD#v=onepage&q=%22Enterprise%20Hills%22&f=false Mountaineering in Antarctica: complete guide: Travel guide]**

• Casassa, G., Rivera, A., Acuña, C., Brecher, H., & Lange, H. (2004), **[https://www.cambridge.org/core/journals/annals-of-glaciology/article/elevation-change-and-ice-flow-at-horseshoe-valley-patriot-hills-west-antarctica/AA7766933F1C72B99B37DC20A8661A95 Elevation change and ice flow at Horseshoe Valley, Patriot Hills, West Antarctica]**, Annals of Glaciology, 39, 20-28. doi:10.3189/172756404781814564

## קישורים חיצוניים

* גבעות אנטרפרייז באתר הסקר הגאולוגי של ארצות הברית
* גבעות אנטרפרייז באתר הגאזט האנטארקטי המשווה SCAR של ממשלת אוסטרליה
* גבעות אנטרפרייז באתר mindat
* מחשבון מרחקים - המרחק מגבעות אנטרפרייז לאתרים סמוכים
* זמני שקיעת / זריחת שמש / ירח עדכניים עבור גבעות אנטרפרייז
* מזג אוויר נוכחי עדכני בגבעות אנטרפרייז
** תחזית מזג אוויר עדכנית ארוכת טווח עבור גבעות אנטרפרייז
** נתוני מזג אוויר היסטוריים עבור גבעות אנטרפרייז
** סטטיסטיקות מזג אוויר עבור גבעות אנטרפרייז

## הערות שוליים

אנטרפרייז
איטבאיאנה

**איטבאיאנה** (בפורטוגזית: **Itabaiana**) היא עיר במדינת סרז'יפה בברזיל. נכון ל-2020, אוכלוסייתה של העיר נאמדת ב-96,142 תושבים, שטחה הוא 336.685 קמ"ר והיא העיר הרביעית בגודל אוכלוסייתה בסרז'יפה. גובהה הוא 188 מטרים מעל פני הים. העיר נוסדה בשנת 1675, ושוכנת במרחק של כ-54 קילומטר מהבירה אראקז'ו.

בעיר ישנו את פארק פלקון, אזור השימור היחיד של עופות דורסים באמריקה הדרומית.

## כלכלה
חלק ניכר מהכלכלה של העיר מבוסס על חקלאות: סחר בפירות וירקות ובעיקר מבטטה, בצל ועגבנייה. כמו כן, יש מספר מפעלי משאיות בעיר והעיר היא בעלת האחוז הגבוה ביותר מבחינת משאיות לאדם במדינה.

## אקלים
האקלים של העיר מורכב, לרוב, מארבעה עד חמישה חודשי בצורת בשנה. הטמפרוטרות בעיר יכולות לנוע בין 34.5 מעלות בקיץ למינוס 35 מעלות בחורף.

בחודשים מאי עד ספטמבר הטמפרטורה הממוצעת היא סביב 25 מעלות בימים ו-18 מעלות בלילות.

## קישורים חיצוניים

* 

## הערות שוליים

קטגוריה:סרז'יפה
קטגוריה:ברזיל: ערים
קטגוריה:יישובים שהוקמו ב-1675
לגארטו

**לגארטו** (בפורטוגזית: **Lagarto**) היא עיר במדינת סרז'יפה בברזיל. נכון ל-2020, אוכלוסייתה של העיר נאמדת ב-105,221 תושבים והיא נמצאת במקום השלישי מבחינת אוכלוסייה במדינה. שטחה הוא 969 קמ"ר וגובהה הוא 183 מטרים מעל פני הים. העיר ממוקמת במרחק של כ-75 קילומטר מבירת המדינה, אראקז'ו. 

בעיר ישנו מועדון כדורגל בשם "מועדון הכדורגל לגארטו" שהוקם בשנת 2009.

## דמוגרפיה
לפי מפקד שנערך ב-2010, 48.46% מתושבי העיר מתגוררים באזור היותר כפרי שלה, ו-51.54% מתגוררים באזור העירוני, המודרני והמתפתח יותר. כמו כן, מפקד זה הראה ש-49.02% מאוכלוסיית העיר הם גברים ו-50.98% הם נשים.

## כלכלה
חלק ניכר מהכלכלה של העיר מבוסס על חקלאות,ובעיקר טבק והדרים. כמו כן, יש מספר רב של בעלי חיים ומסחר בבעלי חיים בעיר.

## קישורים חיצוניים

* 

## הערות שוליים

קטגוריה:סרז'יפה
קטגוריה:ברזיל: ערים
יחסי הונגריה–קנדה

**יחסי הונגריה–קנדה** הם היחסים הבילטרליים בין קנדה להונגריה. כ-300,000 קנדים מקורם בהונגריה. שתי המדינות חברות בנאט"ו, ב-OECD ובאו"ם.

## היסטוריה
שמאל|ממוזער|מתנת המילניום של קנדה לעם ההונגרי
הקשר הראשון בין קנדה להונגריה היה באמצעות מהגרים הונגרים שהיגרו לקנדה בראשית המאה ה-19 והתיישבו בעיקר באונטריו ובפרובינציות הערבה. בשנת 1867 קנדה הפכה למדינת קונפדרציה ובאותה שנה הונגריה הצטרפה לאוסטריה ויצרה את האימפריה האוסטרו-הונגרית. בתחילה, כל הקשר הרשמי בין קנדה לאימפריה התנהל דרך לונדון.

באוגוסט 1914 הכריזה בריטניה מלחמה על האימפריה האוסטרו-הונגרית וגרמניה. קנדה הצטרפה לכוחות הבריטים ונלחמה לצד הצבא הבריטי במהלך מלחמת העולם הראשונה. בסוף המלחמה בשנת 1918 הפכה הונגריה לאומה עצמאית. במהלך מלחמת העולם השנייה לחמו חיילים קנדים והונגרים זה בזה במהלך פלישת בעלות הברית המערביות לגרמניה. בתום המלחמה הפכה הונגריה למדינה קומוניסטית. בין 1948–1952 הגיעו לקנדה כק12,000 הונגרים עקורים לאחר המלחמה.

כתוצאה מהמהפכה ההונגרית בשנת 1956, למעלה מ-30,000 הונגרים עזבו את הונגריה בשנים 1956–1957 והיגרו לקנדה שהייתה אחת המדינות הבודדות שקיבלו אותן. בשנת 1964, קנדה והונגריה כוננו רשמית יחסים דיפלומטיים ובשנת 1965 שלחה קנדה את השגריר הראשון שלה בהונגריה. בשנת 1989 הפכה הונגריה למדינה חופשית ודמוקרטית וביולי 1990 עזבו הכוחות הסובייטים את המדינה. נערכו גם כמה ביקורים רמי דרג בין שתי המדינות. במהלך שנות ה-90, הוציאה ממשלת קנדה כסף על פרסומות בהונגריה במטרה להניא את ההונגרים מהגירה לקנדה.

בשנת 2014 חגגו קנדה והונגריה 50 שנות יחסים דיפלומטיים.

## ביקורים רמי דרג
**ביקורים רמי דרג מקנדה בהונגריה**
* המושל הכללי של קנדה ריי נטישין (1993)
* ראש ממשלת קנדה פול מרטין (2004)
* המושל הכללי מיקאל ז'אן (2008)

**ביקורים רמי דרג מהונגריה בקנדה**
* נשיא הונגריה ארפאד גנץ (1991)
* ראש ממשלת הונגריה ויקטור אורבן (1999)
* הנשיא לאסלו שויום (2007)

## היחסים בין שתי המדינות
שתי המדינות חתמו על כמה הסכמים דו-צדדיים, כגון הסכם לשיפור והגנה על השקעות זרות (1991), הסכם ביטול מיסוי כפול (1992), אמנת סיוע משפטי פלילי (1995), והסכם על תעופה (1998).

## תחבורה
מתקיימות טיסות ישירות בין בודפשט לטורונטו עם אייר קנדה רוז'.

## יחסי סחר
בשנת 2018 הסתכם המסחר בין קנדה להונגריה ב-871 מיליון דולר קנדי. הייצוא העיקרי של קנדה להונגריה כולל: מכונות חשמל, כלי רכב, ציוד אופטי ורפואי ופלסטיק. הייצוא העיקרי של הונגריה לקנדה כולל: מכונות, מוצרי תרופות, מכונות חשמל, כלי רכב וציוד אופטי ורפואי. חברת לינאמר הקנדית, אחת הספקיות הגדולות בתעשיית הרכב בקנדה, מעסיקה 2,300 עובדים בהונגריה ומרחיבה את פעילותה במדינה. באוקטובר 2016 חתמו קנדה והאיחוד האירופי (הכולל את הונגריה) על הסכם סחר חופשי המכונה "הסכם הכלכלה והסחר המקיף".

## נציגויות דיפלומטיות
* קנדה מחזיקה בהונגריה שגרירות בבודפשט.
* הונגריה מחזיקה בקנדה שגרירות באוטווה וקונסוליה כללית בטורונטו.

קובץ:Embassy of Canada Budapest.jpg|שגרירות קנדה בבודפשט
קובץ:Embassy of Hungary, Ottawa.jpg|שגרירות הונגריה באוטווה


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בולגריה–צ'כיה

ממוזער|שגרירות בולגריה בפראג
**יחסי בולגריה-צ'כיה** הם יחסי החוץ בין בולגריה לצ'כיה.

## היסטוריה
היחסים הדיפלומטיים בין בולגריה לצ'כוסלובקיה כוננו ב-27 בספטמבר 1920, לאחר אשרור חוזה נוילי. הם נותקו ב-1 ביוני 1939 בעקבות כיבוש צ'כוסלובקיה על ידי גרמניה הנאצית, וחודשו ב-10 באוקטובר 1945 לאחר מלחמת העולם השנייה. היחסים בין המלחמות הושפעו עמוקות מיוגוסלביה, בעלת ברית של צ'כוסלובקיה, אך יריבה של בולגריה. צ'כוסלובקיה נאלצה לאזן בין בולגריה ליוגוסלביה. ההיבט החשוב ביותר ביחסי בולגריה וצ'כוסלובקיה היה סחר. הייצוא הצ'כוסלובקי בין מלחמות העולם לבולגריה נע בין 3% ל-11% מהיבוא הבולגרי. היצוא הצ'כוסלובקי נפגע כתוצאה מתחרות על ידי גרמניה בסוף שנות ה-30, אך לא נפגע כמו צרפת או בריטניה.

ב-23 בדצמבר 1992 הכירה בולגריה בצ'כיה וכוננה עמה יחסים דיפלומטיים ברמה של שגרירויות החל מ-1 בינואר 1993.

## נציגויות דיפלומטיות
* בולגריה מחזיקה בצ'כיה שגרירות וקונסוליית כבוד בפראג.
* צ'כיה מחזיקה בבולגריה שגרירות בסופיה וקונסוליית כבוד בווארנה.

## קישורים חיצוניים

* שגרירות בולגריה בפראג
* שגרירות צ'כיה בסופיה

קטגוריה:ערכים ללא קטגוריות פיזיות - יחסי חוץ
מלחון

**מלחוּן** (בערבית: **الملحون**; באנגלית: **Malhun**) הוא ז'אנר במוזיקה המרוקאית, המורכב משירה אורבנית שהייתה נהוגה בקרב מעמד הפועלים של גילדות אמנים.

## היסטוריה
בתחילה, לפני שהתפשט מתאפיללת לכל חלקי מרוקו, מלחון נוצר במאה ה-15 כיצירה ספרותית טהורה המכונה כיום קסידה או זאז'אל.

ז'אנר המל'אבה (Mal'aba) נחשב לצורה הידועה העתיקה ביותר של המלחון, מתקופת השושלת המרינית במאה ה-14. הוא נכתב בשפת הדאריג'ה, ואבן ח'לדון מתאר אותו כאחד מהאפוסים הליריים העיקריים של זרם האמנות שנקרא מל'איבּ.
## תוכן
הקסידה של המלחון מבוססת על שני מרכיבים חיוניים - האוברטורות והחלקים שמהם היא מורכבת. מקור הקסידות מהסוג הזה מתוארך למאה ה-16.

## אמנים ידועים
בתקופת התפתחות המלחון, עבדאלעזיז אל-מגרווי ועבדרחמן אל-מג'דוב (מת ב-1568) התפרסמו בזכות הקוואטרנים המיסטיים שיצרו. במאות ה-18 וה-19 פרחו במרוקו משוררים רבים בפאס, במקנס ובמרקש שהפיצו את יצירותיהם בעזרת המלחון.

בעידן המודרני, זוהרה אלפסיה היהודיה הייתה ידועה כ"נסיכת המלחון".
## קישורים חיצוניים
* Le Malhoun, article de Nature et Culture, auteur Mario Scolas
* *[http://andalousia.over-blog.org/article-retour-de-flamme-pour-le-melhoun-52236927.html Retour de flamme pour le melhoun]*
* להקה המבצעת שיר מלחון, סרטון באתר יוטיוב

קטגוריה:מוזיקה צפון אפריקאית
סאו גונסלו

**סאו גונסלו** (בפורטוגזית: **São Gonçalo**) היא עיר במדינת ריו דה ז'ניירו שבברזיל. העיר נוסדה ב-22 בספטמבר 1890. העיר ממוקמת במרחק של כ-20 קילומטרים מריו דה ז'ניירו ושוכנת על הצד המזרחי של מפרץ גואנברה.

נכון ל-2020, אוכלוסיית העיר נאמדת ב-1,091,737 תושבים ושטחה הוא 249 קמ"ר.

העיר נמצאת במקום השלישי במדינת ריו דה ז'ניירו מבחינת מספר תושבים, לאחר בירת המדינה ריו דה ז'ניירו.

## היסטוריה
עד מחציתה השנייה של המאה ה-16 התגוררו בשטחה של העיר אך ורק אינדיאנים, אך במחציתה השנייה של המאה ה-16 כבשו את השטח ספרדים והולנדים.

ב-6 באפריל 1579, הוקמה העיר על ידי גונסלו גונלבס. ב-1646, שטחה של העיר היה כ-52 קמ"ר ואוכלוסייתה נאמדה בכ-6000 תושבים וב-26 באוקטובר באותה השנה, עלה מעמדה של העיר מיישוב לקהילה, אך ב-10 במאי 1810 היא חזרה למעמד של יישוב ואוחדה עם העיר ניטרוי.

בשנת 1922 שונה מעמדה של סאו גונסלו והיא הוכרזה כעיר, אך ב-1923 בוטלה הכרזה זו. ב-27 בדצמבר 1927, שונה מעמדה של סאו גונסלו, והיא חזרה למעמד של עיר.

## כלכלה
בראשית המאה ה-19, כלכלתה העיקרית של העיר הייתה מבוססת על חקלאות, ובעיקר על סוכר, פירות, ובעיקר תפוזים, קפה ותבלינים. בשנת 1920, סאו גונסלו הייתה אחת מהערים שייצרו ושיווקו הכי הרבה תפוזים, גויאבות ואננסים.

## הסמל
הסמל של העיר אושר והוכרז כסמל הרשמי של העיר ב-10 בספטמבר 1969.

## חינוך
נכון ל-2018, יש בסאו גונסלו 407 בתי ספר יסודיים ו-128 בתי ספר תיכון. אחוז הרשומים ללימודים בין הגילאים 6 ל-14, בשנת 2010, עומד בעיר על 96.7.

## אקלים
סוג האקלים של העיר הוא טרופי. הטמפרטורות משתנות לאורך השנה ויכולות להיות בקיץ עד ל-C° 40 ובחורף קרוב ל-C° 10−. הטמפרטורות הממוצעות הן בין C° 25 ל-C° 35 בקיץ, ובין C° 14 ל-C° 24 בחורף.

## דמוגרפיה

על פי מפקד האוכלוסין שנערך ב-2012, 96.5% מהעיר הם ברזילאים, 2% מפרגוואי, 1% מבוליביה ו0.5% הם סינים. על פי המפקד, אחוז העוני בעיר יורד במהירות: בשנת 2020 עמד אחוז העוני בעיר על 31.5% לעומת 81% בשנת 1990. העיר ממוקמת במקום ה-117 מתוך 246 הערים במדינת גויאס מבחינת תמותת תינוקות, ובמקום ה-2,893 מתוך 5,570 הערים בברזיל.

## בריאות
בעיר יש 8 בתי חולים. נכון לשנת 2017, אחוז תמותת התינוקות בעיר עומד על 1.27%. העיר ממוקמת במקום ה-39 מתוך 92 הערים במדינת ריו דה ז'ניירו מבחינת תמותת תינוקות ובמקום ה-2,429 מתוך 5570 הערים בברזיל.

## קישורים חיצוניים

* 
* 

## הערות שוליים

קטגוריה:מדינת ריו דה ז'ניירו: ערים
קטגוריה:יישובים שהוקמו ב-1890
גוטפריד לינדאואר

**גוטפריד לינדאואר** (בגרמנית: ** Gottfried Lindauer**; 5 בינואר 1839 - 13 ביוני 1926) היה אמן מבוהמיה וניו זילנד, התפרסם בזכות דיוקנאותיו, כולל רבים מאנשי המאורים.

## באירופה
הוא נולד בפלז'ן (פילזן), בוהמיה המערבית, באימפריה האוסטרית (חלק מצ'כיה). משפחתו הייתה גרמנית מאזור הסודטים, ואביו היה גנן. התנסות הציור הראשונה שלו הייתה של צמחים ועצים.

משנת 1855 למד לינדאואר באקדמיה לאמנויות יפות בווינה. כדי להגדיל את סיכוייו בשוק, החליט לשנות את שמו מצ'כית לתרגום הגרמני של שמו, "גוטפריד". בסטודיו שלו בפילזן יצר ציורים עם נושאים דתיים וציורי קיר לכנסיות של אוסטריה. ציוריו משכו קהל, ובמיוחד את האנשים החשובים שהיו לעיתים קרובות נושאי ציוריו, כולל הבישוף יישק, מבוהמיה. לאחר שהות בווינה במשך שמונה-עשר חודשים, נסע למוראביה במשך שלוש שנים.

## בניו זילנד
כדי להימנע מגיוס לצבא האוסטרו-הונגרי הוא עזב לגרמניה בשנת 1873. משם הפליג לניו זילנד בשנת 1874, והגיע לוולינגטון ב־6 באוגוסט.

אנשים מרכזיים מבין המאורים בניו זילנד הזמינו אצלו דיוקנאות, והוא תיעד במדויק את קעקועי הפנים שלהם, לבושם, קישוטיהם וכלי הנשק שלהם. סדרה של דיוקנאות בגודל טבעי של ראשי מאורים ולוחמים שהוצגו על ידי סר וולטר בולר בתערוכה הקולוניאלית וההודית, 1886, היו כולם פרי יצירתו של לינדאואר, שהפך את "המאורי בביתו" לנושא מחקר מיוחד.

ציורי המאורים של לינדאואר קשורים, כמו ציורים של אלן פון מיירן ופרנסיס הודג'קינס, לדיוקנאות סימבוליסטיות של נשים רעות עם או בלי ילד. אחד מאלה, היה רקדן צעיר ללא קעקוע פנים, היה נערץ על ידי הנסיך מוויילס, והוא קיבל את הציור. עבודותיו המפורסמות ביותר הן דיוקנאות של הייני היריני, הידועה גם בשם אנה רופן, הנושאת תינוק על גבה. לינדאואר צייר תמונה זו 30 פעמים.

לאחר שביקר בארץ מולדתו בשנים 1886–1887, התיישב בוודוויל, ליד וולינגטון, והתחתן זמן קצר לפני כן עם רבקה, בתו של בנימין פרנס פטי. נולדו להם שני בנים, הקטור וויקטור, האחרון היה פיקולוג ומורה.

לינדאואר נפטר בשנת 1926 ונקבר בבית העלמין העתיק של ערוץ בוודוויל.

## גלריה

File:Gottfried Lindauer - Portrait of Terewai Horomona (b.1866).jpg|

File:Hinepare.jpg|

File:Paratene Te Manu, by Gottfried Lindauer.jpg|

File:Gottfried Lindauer - Ana Rupene and Child OU PTRM 1938 35 1881.jpg|

File:Gottfried Lindauer - Portrait of William Smart - 1956-5 - Auckland Art Gallery.jpg

File:Reverend Dr John Kinder.jpg

File:Maori Girl Learning the Haka, by Gottfried Lindauer.jpg

## קישורים חיצוניים

* 

## הערות שוליים

קטגוריה:ציירים אוסטרים
קטגוריה:ניו זילנד
קטגוריה:מאורים
קטגוריה:ילידי 1839
קטגוריה:נפטרים ב-1926
ﭏ

**ﭏ** (שם האות: **אלף-למד**, במסורת יהודי תימן: **מעלק פי אלסקף** – תלוי בתקרה) היא ליגטורה של האותיות א' ול' באלפבית העברי.

## היסטוריה
[ממוזער|ליגטורה של א ו-ל ב[הגדה של פסח מהמאה ה-14]]
השימוש בליגטורה זו נפוץ בכתבים יהודיים מימי הביניים, ובספרים מודפסים החל מתקופת ראשית הדפוס. השימוש העיקרי בליגטורה הוא בשמות הקודש המכילים את הצירוף "אל", כדי להימנע מביזוי השמות וצורך בגניזה. האות נפוצה גם בטקסטים שנכתבו בערבית יהודית, משום ש"אל" היא תחילית היידוע בשפה זו.

## עיצוב

העיצוב הרגיל של הליגטורה הוא אות א', בהשמטת הרגל השמאלית, ובהוספת ראש הל' בצד שמאל למעלה. אולם, בחלק מכתבי היד מימי הביניים, וכן בכמה גופנים מודרניים, הליגטורה עוצבה כאות א' מלאה, ורק נוסף מעין "קוץ" בראשה השמאלי כדי לסמל את הל'.
בדפוסים רבים, שלא הייתה בהם האפשרות להדפיס את הליגטורה כצורתה, השתמשו באות ף הפוכה כדי להדפיס את הליגטורה.

## בהלכה
בהלכה נקבע כי כתיבת א-ל מחוברים כשרה בכתיבת גט אך אינה כשרה בכתיבת ספר תורה. הפוסקים דנו בדין הכותב אות זו בשבת האם חייב סקילה כדין הכותב שתי אותיות, או שפטור כדין העושה חצי שיעור. שמות הקודש שנכתבו בליגטורה זו אינם טעונים גניזה, אך אין לנהוג בהם בביזיון.

## במחשב
בתוכנות אופיס הוספת התו "ﭏ" נעשית על ידי הקלדת קוד יוניקוד FB4F ולאחריו ALT+X, או הקלדת ALT+64335.

## ראו גם
ﻻ

## קישורים חיצוניים

## הערות שוליים

קטגוריה:אלפבית עברי
קטגוריה:שמות של אלוהים ביהדות
קטגוריה:ליגטורה
יונתן לוי (כדורגלן)

[ממוזער|יונתן לוי מבקיע במדי [הפועל חדרה נגד סקציה נס ציונה במסגרת גביע המדינה, 21 בדצמבר 2018]]
**יונתן לוי** (נולד ב-2 בינואר 1998) הוא כדורגלן ישראלי, המשחק בעמדת המגן.

## קריירת מועדונים
כתוצר של קבוצות הילדים של הפועל אסי גלבוע ומכבי חיפה, לוי החל את דרכו בקבוצות הנוער של מכבי חיפה. ב-2017 הוא הצטרף לקבוצה הבוגרת של מכבי חיפה וערך את הופעת הבכורה שלו בליגת העל ב-13 במאי, בהפסד 1–2 מול הפועל באר שבע בגביע ליגת העל 2016.

ב-26 באוגוסט 2018 הושאל להפועל חדרה. הוא הבקיע שער בכורה מול סקציה נס ציונה ב-21 בדצמבר 2018 בניצחון 0–1 בסיבוב השני של גביע המדינה בכדורגל. בפברואר 2019 הושאל להפועל נוף הגליל.

ב-9 ביולי 2019 הושאל לסקציה נס ציונה ושם שיחק כמגן שמאלי וכבלם. ב-14 בספטמבר הוא הורחק בפעם הראשונה בקריירה לאחר שספג שני כרטיסים צהובים בדקה ה-89 של ב-1–1 מול הפועל תל אביב.

בספטמבר 2020 הושאל לעונה אחת להפועל אכסאל. לאחר תקופת ההשאלה שב למכבי חיפה וביולי 2021 שוחרר מהמועדון.

באוקטובר 2021 חתם בהפועל כפר סבא.

באוגוסט 2022 חתם בהפועל נוף הגליל.

## סטטיסטיקה
מעודכן ל-17 באוקטובר 2023

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני מכבי חיפה
קטגוריה:כדורגלני הפועל חדרה
קטגוריה:כדורגלני הפועל נוף הגליל
קטגוריה:כדורגלני סקציה נס ציונה
קטגוריה:כדורגלני הפועל אכסאל
קטגוריה:כדורגלני הפועל כפר סבא
קטגוריה:אנשי המושב
קטגוריה:חבל התענכים: אישים
קטגוריה:ישראלים שנולדו ב-1998
אייתה

**אייתה** (באנגלית: **Aita**) הוא ז'אנר במוזיקה המרוקאית, שמקורו באזורים הכפריים של מרוקו.

זהו סגנון מוזיקה בדואי, שפירושו המילולי הוא "קריאה", "בכי" או "קינה". הוא מושר בערבית מרוקאית מדוברת על ידי להקות המורכבות מנגנים וזמרים, וגם מזמרים ורקדניות.

מוזיקאית שעוסקת בשירה הזו מכונה שייח'את. מי שמחזיקות בתואר הזה היו בדרך כלל נשים בעלות כוח והשפעה, שביצעו שירים ארוכים בז'אנר האייתה.

כז'אנר המבוצע בעיקר במישור האטלנטי שבמרוקו, ומזוהה מאוד עם האזור, בעיר הנמל אספי נערך מדי שנה פסטיבל המוקדש כולו לז'אנר.

הזמרת היהודיה זוהרה אלפסיה ביצעה שירים מהז'אנר.

להקת Kabareh Cheikhats שפועלת במרוקו החל מ-2016, מורכבת מ-12 גברים המתלבשים כנשים ומבצעת שירי אייתה במטרה לשמר את מסורת השירה של השייח'אתיות המסורתיות.

## קישורים חיצוניים
* Tom Pollitt, Kabareh Cheikhats: The Moroccan Band Challenging Gender Norms, in InsideArabia, 23 February 2020
* AytArt - ערוץ יוטיוב המוקדש למוזיקת האייתה

קטגוריה:מוזיקה צפון אפריקאית
דולה ריצ'מונד

**דורותי קייט ריצ'מונד** (באנגלית: **Dorothy Kate Richmond**; 12 בספטמבר 1861 – 16 באפריל 1935), הידועה בשם דולה ריצ'מונד, הייתה ציירת ניו זילנדית שנודעה בזכות ציורי צבעי מים שלה של צמחים טבעיים ובעלי חיים ונופים פנורמיים.

## ביוגרפיה
בתם של ג'יימס קרואו ריצ'מונד ומרי סמית', דורותי ריצ'מונד נולדה ב-12 בספטמבר 1861 בפרנל, אוקלנד. היא הייתה השלישית מבין חמישה ילדים וילדותה הצעירה הייתה מעורערת. המשפחה עברה לנלסון בשנת 1862, שם הפך אביה לעורך של עיתון "ניו זילנד כרוניקל ", אך עבר למחוז טראנאקי לאחר מותה הפתאומי של אמה של דורותי בשנת 1865. אביה היה לעיתים קרובות מחוץ לבית והיא נותרה לבד עם אחיה. הם הועברו לקרובים לפני שהמשפחה חזרה לנלסון בסביבות 1869.

ריצ'מונד למדה במכללת נשים של מיס בל בנלסון והתעניינותה באמנות עודדה על ידי אביה שהעביר לה את אהבתו לרישום ולציור. היא נלקחה עם שני אחיה הגדולים לאירופה על ידי אביה בשנת 1873 והמשיכה בשיעורי הציור שלה. היא למדה במכללת בדפורד לנשים בלונדון, וכן למדה בבית הספר סלייד לאמנות, שם עבדה בהדרכת אלפונס לגרוס. ביוני 1880 עבודתה זיכתה אותה במלגת סלייד.

בתחילת שנות השמונים של המאה ה-19 חזרה לניו זילנד ומונתה למורה לאמנות במכללת נלסון לבנות בשנת 1883.

ריצ'מונד הציגה עם האקדמיה לאמנויות היפות של ניו זילנד משנת 1885 ואז נסעה שוב לאירופה והתקדמה והמשיכה ללמוד לצייר. בשנת 1890 היא הפכה לחברת אמנית באקדמיה לאמנויות היפות של ניו זילנד.

היא הפכה עצמאית מבחינה כלכלית לאחר מות אביה בשנת 1898 ונסעה שוב לאירופה כדי לצייר. היא הכירה את פרנסיס הודג'קינס בשנת 1901 ונסעה איתה בצרפת ובאיטליה לפני שחזרה לניו זילנד בדצמבר 1903. הודג'קינס תיארה את ריצ'מונד כ"האישה היקרה ביותר עם הפנים וההבעה היפים ביותר. אני קבצנית בת מזל שיש לי אותה כבת לוויה." 

ריצ'מונד והודג'קינס נותרו שותפות קרובות ושכרו יחד סטודיו ברחוב בואן, ולינגטון, שם לקחו על עצמן גם תלמידים פרטיים. ריצ'מונד המשיכה את הסטודיו לאחר שהודג'קינס חזרה לאירופה בשנת 1906 והמשיכה לפתח את המוניטין שלה כמורה לאמנות. מ-1909 עד 1924 קיימה שיעורים בבית הספר "פיצ'רברט טראס".

ריצ'מונד הייתה חברת מועצה באקדמיה לאמנויות היפות של ניו זילנד משנת 1904 וזכתה לחברות חיים בשנת 1928.

היא מעולם לא נישאה ומתה בוולינגטון ב-16 באפריל 1935.

## גלריה

File:D. K. Richmond - Mount Egmont - Google Art Project.jpg|הר טראנאקי, 1929

File:Dorothy Kate Richmond - Woman with children.jpg|אישה עם ילדים, 1905

File:D. K. Richmond - Purple and bronze - Google Art Project.jpg|סגול וברונזה, 1905

File:Dorothy RICHMOND (New Zealander, b.1861, d.1935) - The White Cow - Suter Art Gallery.jpg|הפרה הלבנה, 1905

File:Dorothy Richmond - A Country road - 1906-7-2 - Auckland Art Gallery.jpg|דרך כפרית, 1906

File:Dorothy RICHMOND (New Zealander, b.1861, d.1935) - Mahina Bay, Eastbourne, Wellington - Suter Art Gallery.jpg|מפרץ מאניה, איסטבורן, וולינגטון

File:Zinnias (Te Papa, 1936-0012-199).jpg|פרחי זיניה, 1921


## קישורים חיצוניים

## הערות שוליים

קטגוריה:ציירות ניו זילנדיות
קטגוריה:אמניות ניו זילנדיות
קטגוריה:ילידות 1861
קטגוריה:ציירות המאה ה-20
קטגוריה:ציירות המאה ה-19
קטגוריה:נפטרות ב-1935
ביי דונה

**ביי דונה** (בקוריאנית: **배두나**, תעתיק מדויק: **פה דו נה**; נולדה ב-11 באוקטובר 1979), היא שחקנית וצלמת דרום קוריאנית.

## ביוגרפיה
ביי דונה נולדה בסיאול, קוריאה הדרומית למשפחת שחקני תיאטרון. בשנת 2000 היא סיימה לימודי תואר ראשון בחוג לקולנוע מאוניברסיטת קונקוק ומאז החלה לדגמן. 

## קריירה
בשנת 1999 היא לראשונה שיחקה בסרט, וכבר באותה שנה הוכרזה כשחקנית הפופולרית של ערוץ הטלוויזיה KBS.

היא המשיכה בקריירת משחק והשתתפה במספר סרטים. בשנת 2003 היא החליטה לעשות הפסקה, ועסקה בצילומים מקצועיים.

בשנת 2005 שיחקה בסרט הדרמה היפני "*Linda Linda Linda"* והייתה השחקנית הקוריאנית הראשונה ששיחקה תפקיד ראשי בסרט יפני. 

בשנת 2006 שיחקה בסרט האימה "המארח" של הבמאי הידוע בונג ג'ון-הו. הסרט היה באותה תקופה הסרט הרווחי ביותר בכל הזמנים בדרום-קוריאה, שיא שנשבר לאחר כשלוש שנים.

בשנת 2009 שיחקה שוב בסרט יפני, בסרטו של הבמאי הירוקאזו קורה־אדה; "בובה מתנפחת" שהיה לבחירה הרשמית בפסטיבל הקולנוע בקאן.

בשנת 2012 שיחקה דונה בסרט המדע-בדיוני של האחיות וצ'אוסקי "ענן אטלס", סרט בהפקה אמריקאית-גרמנית שזכה להצלחה. 

בשנת 2014 ביי דונה חזרה למולדתה והצטלמה לסרט "A Girl at My Door". הסרט הוצג בפסטיבל הקולנוע בקאן ודונה ביי זכתה בפרס השחקנית הטובה עבור משחקה בסרט זה בתחרות סרטים אסיאתי.

בשנת 2015 שיחקה שוב בסרטן של האחיות וצ'אוסקי "עלייתה של ג'ופיטר" בתפקיד של ציידת הראשים, ראזו. באותה שנה החלה לשחק את אחת הדמויות הראשיות בסדרה האמריקאית "סנס8"; סדרת מקורית של שירות הסטרימינג נטפליקס, פרי יצירתם של האחיות וצ'אוסקי וג'יי מייקל סטרזינסקי. בשנת 2017 שבה לשחק בעונה השנייה של הסדרה. 

בשנת 2017 שיחקה בתפקיד ראשי בסדרת טלוויזיה הקוריאנית "יער סודי" בתור האן יאו-ג'ין. הסדרה זכתה לשבחים והוכנסה לרשימת תוכניות הטלוויזיה הטובות ביותר של ניו יורק טיימס לשנת 2017.

בשנת 2018 שיחקה בסרט הפשע "מלך הסמים" של הבמאי וו מין הו.

בשנת 2019 החלה לככב במותחן התקופתי-פוליטי "ממלכת הזומבים"; הסדרה הקוריאנית הראשונה שעלתה בנטפליקס ששודרה בבכורה ב-25 בינואר. באותה השנה שיחקה גם במיני-סדרת האנתולוגיה המקורית של נטפליקס "פרסונה", המציג ארבעה סיפורים שונים מארבע נקודות מבט.

בשנת 2020 כיכבה בסרט הקומדיה הצרפתי "מאהב צרפתי" בדמותה של סו. בשנה זו שבה לשחק בעונתה השנייה של הסדרה "יער סודי", וגם בעונה השנייה של הסדרה "ממלכת הזומבים". 

בשנת 2021 החלה לשחק בסדרת הדרמה והמתח "ים השלווה" מבית נטפליקס בתפקיד של דוקטור סונג ג'י-אן. 

בשנת 2022 כיכבה דונה בפעם השנייה בסרטו של הבמאי היפני המוערך הירוקאזו קורה־אדה "ברוקר" בדמותה של סון-ג'ין, בלשית משטרה.  

בשנת 2023 שיחקה בסרטו של זאק סניידר "ירח המרד" בתור נמסיס, לוחמת בצוות אשר שולטת בלחימת חרבות; הסרט עלה בשירות הזרמת המדיה נטפליקס. בשנת 2024, שיחקה בסרט ההמשך "ירח המרד - חלק שני: המצלקת".

## קישורים חיצוניים
* 

קטגוריה:שחקניות קולנוע וטלוויזיה דרום קוריאניות
קטגוריה:דוגמניות דרום קוריאניות
קטגוריה:בוגרי אוניברסיטת קונקוק
קטגוריה:ילידות 1979
קטגוריה:דרום קוריאנים שנולדו ב-1979
יחסי סודאן–תוניסיה

**יחסי סודאן–תוניסיה** הם יחסי החוץ הדיפלומטיים, הכלכליים, התרבותיים וההיסטוריים שבין רפובליקת תוניסיה לסודאן.

## היסטוריה
המדינות קיימו יחסים דיפלומטיים החל מהקמת תוניסיה בשנת 1956 ועד שנת 1992. באותה שנה החליטה תוניסיה לפרק את יחסיה עם סודאן בעקבות תמיכתה של האחרונה בפעילים אסלאמיסטים תוניסאים.

רק 8 שנים מאוחר יותר, בחודש מאי 2000, כוננו מחדש יחסים דיפלומטיים מלאים בין המדינות, וזאת לאחר שתי פגישות פסגה במצרים ובקובה. שר החוץ הסודאני, מוסטפא אוסמן איסמעיל, הודיע כי תוניסיה הייתה האחרונה בשרשרת של כינון יחסים עם מדינות ערב. בנוסף, הוא טען כי היחסים החדשים יקדמו את שתי המדינות.

לאחר בחירות שהתקיימו בשנת 2019 בתוניסיה, בהן ניצח הנשיא קייס סעיד בפעם הראשונה, נפגשו שרי החוץ של תוניסיה וסודאן כדי ליישר קו בנוגע למדיניות החוץ החדשה של הנשיא. שרי החוץ הבהירו כי תוניסיה וסודאן ימשיכו לתמוך זו בזו על בסיס של הבנה וסולידריות.

## סחר
בשנת 2011 הועבר מרכז השוק האפריקאי לח'רטום, בירת סודאן, כדי לפתח את הייצוא התוניסאי למדינה. במסגרת המהלך הגיעו עשרות יזמים ומשקיעים תוניסאים לח'רטום כדי להיחשף להשקעות אופציונליות במדינה.

תוניסיה וסודאן חברות בארגון הסחר "COMESA" מאז שנת 1998, יחד עם מספר מדינות צפון אפריקאיות נוספות.

בשנת 2017 חתמו תוניסיה וסודאן על אזור סחר חופשי, וראש ממשלת תוניסיה, יוסוף צ'אחד, קרא למשקיעים לנצל את ההקלות כדי ליזום ולפתח השקעות כלכליות בשתי המדינות.

## שגרירויות
* סודאן מחזיקה שגרירות בעיר תוניס.
* תוניסיה מחזיקה שגרירות בעיר ח'רטום.

## קישורים חיצוניים

* כתבה על יחסי סודאן–תוניסיה 

## הערות שוליים

קטגוריה:ערכים ללא קטגוריות פיזיות - יחסי חוץ
ג'ון פורד פטרסון

**ג'ון פורד פטרסון** (באנגלית: **John Ford Paterson** ; 1851 – 30 ביוני 1912) היה אמן אוסטרלי יליד סקוטלנד. הוא התמחה בנופים.

## ביוגרפיה
עוד כנער החל את לימודיו באקדמיה הסקוטית המלכותית באדינבורו והציג את עבודותיו הראשונות זמן קצר לאחר שמלאו לו עשרים. בשנת 1872 הוא עבר עם משפחתו למלבורן, שם שהה שלוש שנים, אך שב לסקוטלנד כשגילה כי הוראת האמנות המקומית אינה עונה על צרכיו לפיתוח נוסף. כשחזר, הוא הגיע לבית הספר של גלאזגו וקיים תערוכות רבות בליברפול ובמנצ'סטר וכן ברחבי סקוטלנד. ככל שהמוניטין שלו הלך וגדל, הוא הצליח להצטרף למועדון יוקרתי בלונדון.

בשנת 1884, הוא החליט לחזור לאוסטרליה, למעט ביקור קצר אחד באירופה, יישאר שם למשך שארית חייו. הוא התפרסם באוסטרליה בעיקר כצייר נוף. פיטרסון חידש את ידידותו עם צייר הנוף יליד שווייץ לואי ביבלו, ממייסדי אסכולת היידלברג, ששיטות הציור באוויר הפתוח התאימו לפטרסון.  אבל סגנונו הרומנטי עמד בסתירה לגישה האימפרסיוניסטית יותר של אסכולת היידלברג ותערוכותיו עם הקבוצה היו מוצלחות במידה מתונה בלבד.

יחד עם כמה אמנים ידועים אחרים, הוא התנתק מהאקדמיה לאמנות הוויקטוריאנית כדי לסייע ביצירת איגוד האמנות האוסטרלי, שהצטרף בסופו של דבר עם ארגונים אחרים כדי להפוך לחברת האמנים הוויקטוריאנית. בשנת 1902 הפך פטרסון לנשיא שלה. באותה שנה הוא מונה לנאמן הספרייה הציבורית, המוזיאונים והגלריה הלאומית של ויקטוריה.

במהלך השפל הכלכלית הוא פירנס את עצמו בגידול עופות. אף על פי שהוא היה אהוב ומחוזר הוא מעולם לא התחתן ומת, לפתע, בבית.

אחייניתו, אסתר פטרסון, הייתה מאיירת וקריקטוריסטית ואחיינו, לואי אוסון, היה משורר ומחזאי.

## גלריה

File:Paterson-Afternoon.jpg

File:Paterson-Sunny.jpg

File:John Ford Paterson - Pastures, Bacchus Marsh.jpg

File:Paterson-Sunset.jpg



## קישורים חיצוניים

## הערות שוליים

קטגוריה:ציירים סקוטים
קטגוריה:ציירים אוסטרלים
קטגוריה:בריטים שנולדו ב-1851
קטגוריה:בריטים שנפטרו ב-1912
קטגוריה:אוסטרלים שנפטרו ב-1912
יחסי ארגנטינה–הונגריה

**יחסי ארגנטינה–הונגריה** הם היחסים הדיפלומטיים בין **[[ארגנטינה|הרפובליקה הארגנטינאית]]** ל**[[הונגריה]]**. ארגנטינה מארחת את אחת הקהילות ההונגריות הגדולות ביותר מחוץ להונגריה. ישנם כ-30,000 עד 40,000 ארגנטינאים ממוצא הונגרי. שתי המדינות חברות באו"ם.

## היסטוריה
ממוזער|שגרירות האימפריה האוסטרו-הונגרית בבואנוס איירס, 1914.
בשנת 1864, ארגנטינה והאימפריה האוסטרו-הונגרית כוננו יחסים דיפלומטיים. בשנת 1870 חתמו ארגנטינה וממלכת הונגריה על חוזה של ידידות, מסחר וניווט.

החל מסוף 1920 היגרו אלפי הונגרים לארגנטינה, והתיישבו בעיקר בבואנוס איירס. משנות העשרים של המאה העשרים הייתה הגירה מתמשכת לארגנטינה מהונגריה ומהאזורים המאוכלסים בהונגרים שאבדו בחוזה טריאנון. בשנת 1923 ארגנטינה הפכה למדינה האמריקאית הלטינית הראשונה שהכירה בעצמאות הונגריה וביוני 1949 לראשונה שהקימה מחדש את היחסים הדיפלומטיים. זמן קצר לאחר מלחמת העולם השנייה היגרו לארגנטינה הונגרים רבים ממוצא יהודי. בעקבות מהגרים כלכליים מהונגריה נמלטו מהגרים פוליטיים לארגנטינה כבר בשנות ה-30, אך במיוחד אחרי 1945.

בשנת 1992 ביקר שר החוץ ההונגרי, גזה יסנסקי, בארגנטינה. במרץ 1993 ביקר שר החוץ הארגנטיני, גווידו די טלה, בביקור רשמי בהונגריה. באפריל 1997 ביקר נשיא הונגריה, ארפאד גנץ, בביקור רשמי בארגנטינה והיה לראש ממשלת הונגריה הראשון שעשה זאת. במהלך ביקורו נפגש עם נשיא ארגנטינה קרלוס מנם.

באוקטובר 2016 ביקר סגן ראש ממשלת הונגריה, ז'ולט שמיין, בארגנטינה כדי להנציח את הקמתה של הקהילה ההונגרית הראשונה בארגנטינה ולציון 60 שנה למהפכה ההונגרית בשנת 1956. ב-2023 ביקר ראש ממשלת הונגריה, ויקטור אורבן, בהשבעתו לתפקיד של נשיא ארגנטינה חאבייר מיליי.

## ביקורים רמי דרג
[שמאל|ממוזער|נשיא ארגנטינה [קרלוס מנם עם נשיא הונגריה ארפאד גנץ בבואנוס איירס; אפריל 1997.]]
**ביקורים רמי דרג מארגנטינה בהונגריה**
* שר החוץ גואידו די טלה (1993)

**ביקורים רמי דרג מהונגריה בארגנטינה**
* שר המסחר אישטוון סורדי (1967)
* סגן ראש הממשלה לאיוש פאלווגי (1982)
* שר החוץ פטר ורש (1986)
* היו"ר קרולי נמת (1987)
* שר החוץ גזה יסנסקי (1992)
* שר החוץ לאסלו קובאץ' (1997)
* הנשיא ארפאד גנץ (1997)
* שר החוץ פטר באלאז' (2010)
* שר החוץ יאנוש מרטוני (2012)
* שר המדינה לענייני חוץ פטר סיירטו (2013)
* סגן ראש הממשלה ז'ולט שמיין (2016)
* ראש הממשלה ויקטור אורבן (2023)

## הסכמים דו-צדדיים
שתי המדינות חתמו על כמה הסכמים דו-צדדיים כגון אמנת ידידות, מסחר וניווט (1870); הסכם של סחר ושיתוף פעולה פיננסי (1948); הסכם חילופי מידע לשליטה בסחורות ואמצעי תחבורה (1997); הסכם שיתוף פעולה במאבק בתעבורה בלתי חוקית של סחורה (1997); הסכם עזרה הדדית בגביית חובות מכס (1997); הסכם לשיתוף פעולה בחינוך (2013); והסכם לשיתוף פעולה כלכלי (2015).

## נציגויות דיפלומטיות
* ארגנטינה מחזיקה בהונגריה שגרירות בבודפשט.
* הונגריה מחזיקה בארגנטינה שגרירות בבואנוס איירס.

קובץ:Embassy residence of Argentina. - Budapest 12th district, Széchenyi Memorial Way.JPG|מעון שגרירות ארגנטינה בבודפשט
קובץ:Torre Brunetta (2).JPG|טור ברונטה מארח את שגרירות הונגריה בבואנוס איירס


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ג'רג' שבש

**ג'רג' שבש** מקודם **שפאט - Spät** (בהונגרית: **Sebes György**; סגהאלום, 4 בפברואר 1913 – ספרד, ליידה, 4 באפריל 1938) היה קומוניסט יהודי-הונגרי, שלחם כמפקד גדוד ונהרג במלחמת האזרחים בספרד.

## ביוגרפיה
ג'רג' שבש נולד במשפחה יהודית אינטלקטואלית ענייה עם שמונה ילדים. אביו ברנאט בלה שבש (שפאט) היה מורה יליד סרווש, ואמו הייתה ברתה דיאמנט. הוא עבר את בחינת הבגרות בתיכון ללימודי מסחר ואחר כך בין 1930 לבין 1932 עבד בבודפשט כפקיד בחברת מסחר של מכונות. הוא הצטרף ל-KIMSZ (ברית הפועלים הצעירים הקומוניסטים ההונגרים) בגיל 17, ומשנת 1932 עד 1934 עבד כמזכיר הוועד המחוזי הצפוני. בינתיים, בין השנים 1933–1934, עבד גם בית הדפוס הלא חוקי של הברית. כמו אֶחַיו, גם הוא נכלא כמה פעמים; לראשונה ב-1 במאי בשנת 1932 בגין הפצת חוברות קומוניסטיות, אך שוחרר במהרה. הוא נעצר שוב נידון הפעם לשנתיים ושבעה חודשים, הוא נכלא ב-Csillagbörtön בסגד, 1934–1935). לאחר שחרורו יצא באופן בלתי חוקי לספרד (1936), לחם בבריגדות הבין-לאומיות באחד מגדודי הבריגדה ההונגרית במלחמת האזרחים בספרד ומת הות גיבורים כמפקד גדוד. 

## משפחתו
אֶחַיו: אימרה שבש, פאל שבש, לאסלו שבש, שאנדור שבש ואישטוואן שבש.

## ספרות
* Borbála T. Szerémi : Martyrs of Freedom. ( 1960)
* פרנץ ואדאס: הגיבור ההונגרי של ליידה. (Népszabadság, 3 בפברואר 1963)
* מאטה קיש: מקרש לליידה. (מחוז Békés Népújság, 11 באפריל 1963.)
* המודלים שלנו לחיקוי: Gy. S. 1963
* מרטה ר. גיליץ: המודל לחיקוי עבור הנוער שלנו (עם ביבליוגרפיה, בודפשט, 1965

## הנצחה
אחרי מלחמת העולם השנייה. לאחר מותו במחנה הריכוז דכאו, שמו הונצח בכמה מקומות:

* על שמו נקראו רחובות בעיר הולדתו סגהלום ובבודפשט ברובע 10 (קבאניה).
* בעיר הולדתו סגהלום מרכז חינוך (Sebes György Művelödési Ház)
* בעיר בקשצ'בה בית הספר המקצועי המקצועי הכלכלי (Sebes György)

## לקריאה נוספת
* ג'רג' שבש. המוזיאון הספרותי פטפי
* ג'רג' שבש. נקודת שם.
* לקסיקון ביוגרפי הונגרי. 1981

## הערות שוליים

קטגוריה:יהודים הונגרים
קטגוריה:הונגרים במלחמת האזרחים בספרד
קטגוריה:קומוניסטים יהודים הונגרים
קטגוריה:הבריגדות הבין-לאומיות
קטגוריה:יהודים במלחמת האזרחים בספרד
קטגוריה:משפחת שבש
קטגוריה:קומוניסטים הונגרים
קטגוריה:אישים שנהרגו במלחמת האזרחים בספרד
קטגוריה:סגהאלום: אישים
קטגוריה:הונגרים שנולדו ב-1913
קטגוריה:הונגרים שנפטרו ב-1938
נסמה מחגוב

**נסמה עלאא א-דין עלי מחגוב** (בערבית: **نسمة علاء الدين علي محجوب**; נולדה ב-26 בספטמבר 1989) היא זמרת ושחקנית מצרייה. היא החלה את הקריירה המקצועית שלה לאחר שזכתה בעונה השמינית של אקדמיית הכוכבים - MENA בשנת 2011. יש לה מיומנות לשיר בשפות רבות, ובהן ערבית מצרית, אנגלית, איטלקית, צרפתית, עברית, ספרדית, גרמנית, לטינית ואפילו הינדית. היא מצטיינת בקריירה המוזיקלית שלה בשירה מזרחית, פופ, רוק, אופרה ועוד. כעת מחגוב החליטה להקדיש את זמנה למוזיקה המקורית שלה ולמצוא שירים שישלימו את חזון המוזיקה החדש שלה.

## תיאטרון
נסמה הופיעה על הבמה מגיל 10. היא רואה בכך את ביתה השני בו היא מרגישה בטוחה ביותר. לאחר סיום הלימודים, היא רדפה אחרי אהבתה לעמוד על הבמה ולהופיע על ידי היותה חברה פעילה ב-Fabrica במשך כמה שנים. היא המשיכה לנגן את אפואנין בגרסה הערבית של Fabrica של עלובי החיים (מחזמר) ולוהקה כצוענייה בגרסתם של El Leila El Kebira מאת Sayed Mekawy. בשנת 2015 שיחק מחגוב את התפקיד הראשי של מחזמר מקורי ערבי חדש בשם "דוניה חביבתי", עם השחקן כמאל אבו ראיה. המחזמר הראה את כישרונה הייחודי כזמרת, שחקנית ורקדנית וביים הבמאי המפורסם, גלאל אל שרקווי.

## תוכנית טלוויזיה
מחגוב הקליטה שירים שונים לסרטים, סדרות ומודעות. היא הציגה את כישוריה המוזיקליים בתוכנית הטלוויזיה Sahibat Al Saada בהנחיית אסעד יוניס , שם יצרה וביצעה מדלי שירים בינלאומיים מפורסמים ביותר מרחבי העולם ושירים מפורסמים מהמזרח התיכון.

## קישורים חיצוניים

קטגוריה:זמרות מצריות
קטגוריה:שחקניות מצריות
קטגוריה:זמרים מצרים
קטגוריה:ילידות 1989
טאקוש

**טאקוש** (בהונגרית: **Tákos**) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית טאקוש קטנה משמעותית בעשרות השנים האחרונות, מ-459 תושבים בשנת 1991 עד 318 תושבים בשנת 2020.

## יהודי טאקוש
יהודים חיו בטאקוש בתקופות זמן שונות ובמקום יש בית קברות יהודי, הקהילה היהודית פעלה עד להירצחם של רוב יהודי הכפר בשואה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה